Cynigion ar gyfer Gorchmynion Diogelu Mannau Cyhoeddus Rheoli Cŵn i fynd gerbron y Pwyllgor a'r Cabinet
Cartref Newyddion Eitemau newyddion Proposals for Dog Control Public Space Protection Orders to go before Committee and Cabinet
Bydd cynigion ar gyfer Gorchymyn Diogelu Mannau Cyhoeddus sy'n ymdrin â Rheoli Cŵn yn mynd gerbron Cynghorwyr Sir Conwy yr wythnos nesaf.
Daeth y Gorchmynion Rheoli Cŵn, a gyflwynwyd gan y Cyngor yn 2012, yn Orchymyn Diogelu Mannau Cyhoeddus ym mis Hydref 2017. Mae'r Gorchymyn hwn yn ei le hyd at 20 Hydref 2020 pan fyddai'r Gorchymyn arfaethedig newydd yn dod i rym.
Mae'r Gorchymyn cyfredol yn cynnwys:
Ardaloedd Gwahardd Cŵn (e.e. traethau, caeau chwarae)
Cŵn ar Denynnau
Cŵn ar Denynnau trwy Gyfarwyddyd
Cynhaliodd y Cyngor ymgynghoriad cychwynnol ynglŷn â'r cynigion yn 2018. Cynhaliwyd ymgynghoriad pellach am newidiadau i'r cynigion, gan gynnwys ychwanegu a dileu rhai ardaloedd gwahardd cŵn a chodi rhai eithriadau tymhorol, ym mis Gorffennaf eleni. Cymerodd dros 150 o bobl ran yn yr ymgynghoriad diwethaf.
Mae'r holl adborth wedi ei ystyried a bellach bydd y cynigion terfynol yn mynd gerbron y Cynghorwyr ar y Pwyllgor Trosolwg a Chraffu Economi a Lle ar 12 Hydref ac yna i'r Cabinet am benderfyniad terfynol.
Meddai'r Cynghorydd Charlie McCoubrey, Aelod Cabinet Tai a Rheoleiddio, "Hoffem ddiolch i bawb a gyfrannodd at yr ymgynghoriadau. Roedd yn bwysig cael barn perchnogion cŵn a phobl nad oes ganddynt gŵn er mwyn gallu gwneud yn sicr fod pawb yn gallu mwynhau mannau cyhoeddus."